

Hysbysiad Preifatrwydd - Darpariaeth gwasanaeth ar gyfer plant, pobl ifanc, teuluoedd ac oedolion

Mae'r hysbysiad hwn yn egluro pa wybodaeth mae'r Cyngor ei hangen er mwyn prosesu ceisiadau am anghenion gofal a chymorth i ddiwallu swyddogaethau cyhoeddus a gofynion statudol. Mae ei hangen er mwyn i'r Cyngor gasglu, storio a phrosesu gwybodaeth bersonol er mwyn darparu ei wasanaethau. Mae'r Cyngor yn rhoi mesurau ar waith i warchod preifatrwydd unigolion ym mhob rhan o'r broses.


# Pwy sy'n gyfrifol am eich gwybodaeth?


Caiff pob gwybodaeth bersonol ei dal a'i phrosesu gan Gyngor Bwrdeistref Sirol Blaenau Gwent yn unol â deddfwriaeth Diogelu Data. I gael gwybodaeth am rôl y Rheolydd Data, y Swyddog Diogelu Data a manylion cyswllt y Cyngor, edrychwch ar y dudalen 'Diogelu Data' ar wefan y Cyngor:

[https://blaenau-gwent.gov.uk/en/Council/data-protection-foi/data-protection-act/](https://blaenau-gwent.gov.uk/en/council/data-protection-foi/data-protection-act/)

# Pa wybodaeth ydyn ni ei hangen?

Bydd Cyngor Bwrdeistref Sirol Blaenau Gwent yn casglu gwybodaeth bersonol amdanoch chi, ac os oes angen, eich teulu a phartïon eraill. Bydd yr wybodaeth yma'n cynnwys:

Manylion amdanoch chi, fel eich enw, dyddiad geni, rhyw, statws anabledd, cyfeiriad, rhif ffôn, cyfeiriad e-bost, dyddiad geni;

Gwybodaeth berthnasol eraill sydd ei hangen i brosesu eich cais, fel disgrifiad o'r gwasanaeth sydd ei angen:

* Gwybodaeth ariannol
* Gwybodaeth am ffordd o fyw
* Cofnodion meddygol
* Gwybodaeth addysgol gan ysgolion
* Cofnodion Gofal Cymdeithasol ac Iechyd
* Cofnodion contract a chyflogaeth
* Cofnod DBS
* Record droseddol
* Cyfeiriad IP
* Data biometrig



Byddwn yn defnyddio'r wybodaeth yma i brosesu eich cais a/neu weinyddu y camau sydd eu hangen. Gallwn wirio peth o'r wybodaeth gyda ffynonellau eraill i sicrhau fod yr wybodaeth yr ydych wedi ei rhoi yn gywir.


# Pam ein bod angen eich gwybodaeth?


Mae'r Cyngor angen yr wybodaeth er mwyn darparu'r gwasanaethau yr ydych yn gofyn amdanynt ac i gyflawni ei swyddogaethau statudol.



# Gyda phwy fyddwn ni'n rhannu eich gwybodaeth?



I alluogi'r Cyngor i brosesu eich cais a chydymffurfio gyda'n gofynion cyfreithiol, byddwn yn rhannu eich gwybodaeth gyda sefydliadau partner yn cynnwys:

Yr Adran Gwaith a Phensiynau ac adrannau eraill y Llywodraeth; Asiantaeth yr Amgylchedd;

Heddlu Gwent;

Darparwyr gofal cymdeithasol;

Bwrdd Iechyd Prifysgol Aneurin Bevan; Llywodraeth Cymru;

rchwilwyr; Rheoleiddwyr allanol.

Dim ond ar gyfer diben cyflawni unrhyw un o'i ddyletswyddau gorfodaeth statudol y bydd y Cyngor yn defnyddio'r wybodaeth. Bydd yn gwneud unrhyw ddatgeliad y mae'n ofynnol gan y gyfraith iddo eu gwneud a gall hefyd rannu'r wybodaeth yma gyda chyrff eraill sy'n gyfrifol am ganfod/atal twyll neu archwilio/weinyddu cyllid cyhoeddus

**Llywodraeth Cymru**

Caiff peth o'r wybodaeth a gadwir amdanoch ei rhannu gyda Llywodraeth Cymru. Bydd hyn yn eu helpu i gynnal ymchwil y gofal a'r gefnogaeth a roddir i chi a phobl eraill yng Nghymru i helpu gyda chynllunio gwasanaethau ac i fesur pa mor dda y caiff gwasanaethau eu darparu fel y gellir eu gwella. Caiff yr wybodaeth hon ei rhannu'n gyfreithlon a bydd Llywodraeth Cymru yn ei defnyddio ar gyfer ymchwil i gefnogi busnes swyddogol.

Caiff yr wybodaeth a gaiff ei rhannu gyda Llywodraeth Cymru ei rhannu a'i chadw'n ddiogel. Dim ond dan fesurau rheoli gofalus y caiff byth ei rhannu gydag eraill, er mwyn sicrhau mai dim ond yn y ffyrdd a restrir uchod y caiff ei defnyddio.

I gael disgrifiad llawn o'r wybodaeth a gaiff ei rhannu gyda Llywodraeth Cymru, eich hawliau a'r wybodaeth berthnasol a chwynion, defnyddiwch y ddolen islaw:

**Cyfrifiad Plant sy'n Derbyn Gofal a Chymorth a Chyfrifiad Plant sy'n Derbyn Gofal**

[https://www.llyw.cymru/cyfrifiad-plant-syn-derbyn-gofal-chymorth-cyfrifiad-plant-syn-derbyn-gofal-hysbysiad-prefiatrwydd-0](https://eur03.safelinks.protection.outlook.com/?url=https%3A%2F%2Fwww.llyw.cymru%2Fcyfrifiad-plant-syn-derbyn-gofal-chymorth-cyfrifiad-plant-syn-derbyn-gofal-hysbysiad-prefiatrwydd-0&data=05%7C02%7Csteve.berry%40blaenau-gwent.gov.uk%7Ca8702749f5bf43ff173908dd8c7cef0d%7C2c4d0079c52c4bb3b3cad8eaf1b6b7d5%7C0%7C0%7C638821190412456515%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=3utwPxEjcC%2FjQMXMYP6Kiluo98JaxD2MN%2B5e4L4%2BgR8%3D&reserved=0)

**Cyfrifiad Oedolion sy'n Derbyn Gofal a Chymorth**

[https://www.llyw.cymru/y-cyfrifiad-oedolion-syn-derbyn-gofal-chymorth-hysbysiad-preifatrwydd](https://eur03.safelinks.protection.outlook.com/?url=https%3A%2F%2Fwww.llyw.cymru%2Fy-cyfrifiad-oedolion-syn-derbyn-gofal-chymorth-hysbysiad-preifatrwydd&data=05%7C02%7Csteve.berry%40blaenau-gwent.gov.uk%7Ca8702749f5bf43ff173908dd8c7cef0d%7C2c4d0079c52c4bb3b3cad8eaf1b6b7d5%7C0%7C0%7C638821190412472074%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=WB5fnGeEZjHIFnHS6KtXOF18nSdXOcn3YPMImsfzmCY%3D&reserved=0)

Mae mwy o gyngor ac arweiniad ar y GDPR ar gael ar wefan Swyddfa'r Comisiynydd Gwybodaeth:[www.ico.gov.uk](http://www.ico.gov.uk/).

**Beth yw'r sail cyfreithiol ar gyfer prosesu?**

Er mwyn cydymffurfio gyda'r GDPR, dim ond lle cyflawnir amod dan erthygl 6 y ddeddfwriaeth y caiff data personol ei brosesu.

Yn yr achos hwn, gallaf gadarnhau mai'r sail cyfreithiol ar gyfer prosesu yw:

* Rhwymedigaeth cyfreithiol sy'n ei gwneud yn ofynnol i ni brosesu eich gwybodaeth bersonol
* Cyflawni tasg gyhoeddus, er enghraifft cyflawni ein rôl diogelu neu swyddogaeth cynllunio neu wasanaethau gwastraff

Os ydych wedi rhoi caniatâd i ni ddefnyddio eich gwybodaeth bersonol, mae gennych hawl i'w ddiddymu ar unrhyw amser. Os ydych eisiau diddymu eich caniatâd, cysylltwch os gwelwch yn dda â [DataProtection@blaenau-gwent.gov.uk](mailto:DataProtection@blaenau-gwent.gov.uk) a dweud wrthym pa wasanaeth rydych yn ei ddefnyddio fel y gallwn drin eich cais.

***Pa mor hir fyddwn ni'n cadw eich gwybodaeth*?**

Dim ond cyhyd ag sydd angen y bydd y Cyngor yn cadw eich gwybodaeth. Gellir cael manylion llawn am ba mor hir y bydd y Cyngor yn cadw eich gwybodaeth drwy gysylltu â'r Adran berthnasol sy'n gyfrifol am y gwasanaethau rydych eu hangen.

Canolfan gyswllt y Cyngor: [info@blaenau-gwent.gov.uk](mailto:info@blaenau-gwent.gov.uk) / 01495 311556.

# Rhoi gwybodaeth gywir

Mae'n bwysig ein bod yn cadw gwybodaeth gywir a chyfredol amdanoch er mwyn asesu eich anghenion a darparu'r gwasanaethau priodol. Os oes unrhyw rai o'ch manylion wedi newid, neu y byddant yn newid yn y dyfodol, gofynnir i chi sicrhau eich bod yn dweud wrthym cyn gynted ag sy'n bosibl fel y gallwn ddiweddaru eich cofnodion.

# Gwneud penderfyniadau awtomataidd

Mae rhai penderfyniadau yn seiliedig ar gyfrifiadur gan fod y Cyngor yn defnyddio systemau awtomataidd i gefnogi ei wasanaethau. Os caiff eich data personol ei brosesu drwy ddulliau awtomataidd, cewch eich hysbysu am y canlyniadau a chrynodeb o'r meini prawf a ddefnyddir yn y broses. Mae'r canlyniadau yn amodol ar benderfyniad terfynol gan y rheolwr gwasanaeth perthnasol.